Taxt-tac oyunları (II mövsüm)

ABŞ fentezi-dram teleserialı olan ***[[Taxt oyunları (teleserial, 2011)|Taxt oyunları]]nın*** birinci mövsümünün premyerası 1 aprel 2012-ci ildə HBO telekanalında baş tutmuş, mövsümün final seriyası isə 3 iyun 2012-ci ildə yayımlanmışdır. İkinci mövsüm ABŞ-də Bazar günləri 9:00 pm-də efirə verilmiş və həri biri 50-60 dəqiqə arası davam edən 10 seriyadan ibarət olmuşdur. İkinci mövsümdə, Corc Martinin *"[[Buz və alovun nəğməsi]]"* romanlar seriyasından olan *"[[Kralların toqquşması]]"* adlı ikinci əsərdə təsvir edilən hadisələr Devid Benioff və D.B. Veys tərəfindən ssenariyə uyğunlaşdırılmışdır. HBO kanalı serialın ikinci mövsümünün çəkilməsini 19 aprel 2011-ci ildə sifariş etmiş, 2011-ci ilin iyulunda isə İrlandiya, Şimali İrlandiya, Xorvatiya və İslandiyada ikinci mövsümün çəkilişlərinə başlanılmışdır. 

Serialda hadisələr uydurma dünyada, bir süjet xətti Vesteros, digər xətti isə Essos adlı qitələrdə baş verir. Romanda olduğu kimi, ikinci mövsümdə də hadisələr, Lord Eddard "Ned" Starkın dramatik ölümündən sonra bütün Starkların Vestorosa səpələnməsi ilə başlayır. İkinci mövsümdə hadisələr, Beş Kral müharibəsi ətrafında baş verir; Vesteros liderləri Dəmir taxt uğrunda və ya onun təsirindən çıxaraq müstəqil olmaq üçün mübarizə aparırlar. 

İkinci mövsümdə serialın geniş aktyor heyətinə Piter Dinkleyc, Lina Hidi, Nikolay Koster-Valdau, Mişel Fayrli və Emiliya Klark kimi aktyorlar daxil olmuşdur. İkinci mövsümdə serialın aktyor heyətinə Stiven Dilleyn, Natali Dormer, Karis van Houten və Liam Kanninqem kimi yeni aktyorlar qatılmışdır. 

Tənqidçilər ikinci mövsümün texniki istehsal xüsusiyyətləri və aktyor heyətinin işini yüksək qiymətləndirmişlər. Birinci mövsümlə müqayisədə serialın izləyici kütləsi artmışdır. İkinci mövsüm on bir nominasiyada Emmi mükafatına namizəd göstərilmiş və onlardan altısını qazanmışdır. İkinci mövsüm Dram serialında əlamətdar ikinci plan aktyoru (Piter Dinkleyc) və Əlamətdar dram serialı nominasiyalarında da mükafata namizəd göstərilmişdir. Mövsüm ərzində ABŞ-də serialın izləyici kütləsi 8%  artmış, izləyici sayı 3.9  milyondan 4.2 milyona yüksəlmişdir. 

## Seriyalar




## Aktyor heyəti
 

 
 

### Əsas heyət

* Piter Dinkleyc - Tirion Lannister
* Lina Hidi - Serseya Lannister
* Nikolay Koster-Valdau - Ceymi Lannister
* Mişel Feyrli - Keytlin Stark
* Emiliya Klark - Deyeneris Tarqaryan
* Eyden Gillen - Petir "Çəçələ" Beyliş
* Iain Qlen - Corah Mormont
* Kit Harinqton - Con Snou
* Liam Kanninqam - Davos Sivort
* Ayzek Hempsted Rayt - Bran Stark
* Riçard Madden - Robb Stark
* Sofi Törner - Sansa Stark
* Meysi Vilyams - Arya Stark

* Alfi Allen - Teon Qreycoy
* Con Bredli-Vest - Samuell Tarli
* Cek Qlison - Coffri Barateon
* Rori MakKan - Sandor Kliqan
* Stiven Dilleyn - Stannis Barateon
* Karis van Houten - Melisandra
* Ceyms Kosmo - Ceor Mormont
* Cerom Flinn - Bronn
* Konlet Hill - Varis
* Sibel Kekilli - Şaya
* Natali Dormer - Marceri Tirell
* Çarlz Dens - Tayvin Lannister
* Ceyson Mamoa - Kxal Droqo

### İkinci heyət

;Divarın digər tərəfində:
* Saymon Armstronq - Qorin Halfhend
* Ben Krompton - Eddison Tollett
* Mark Stenli - Qrin
* Edvard Doqliani - Sümüklər lordu
* Rouz Lizli - Yiqritt
* Robert Puq - Kraster
* Hanna Mürrey - Cilli 
* Yan Vit & Ross Mullan - Vayt Volker

;Kral limanında:
* Kallum Uarri - Tommen Barateon
* Eymi Riçardson - Mirsella Barateon
* Culian Qlover - Baş meystr Pisella
* Dominik Karter - Yanos Slint
* Yan Betti - Merin Trant
* Yugen Saymon - Lansel Lannister
* Uilko - Conson - İlin Peyn
* Deniel Portman - Podrik Peyn
* Toni Pey - Dontos Hollard
* Roy Dotris - Uisdom Hallin
* Endryu Vayld - Tobo Mott
* Esme Bianko - Ros
* Antoniya Kristofers - Myagen
* Sahara Nit - Armeka
* Meysi Di - Deyzi
* Cozefin Gillan - Marei

;Fırtınalı torpaqlarda:
* Getin Entoni - Renli Barateon
* Qvendolin Kristi - Tartlı Brienna
* Finn Cons - Loras Tirell

;Əjdaha daşında:
* Kerr Loqan - Mattos Sivort
* Lusian Msamati - Sallador Saan
* Oliver Ford Devis - Meyster Krissen

;Dəmir adalarda:
* Patrik Malahid - Balon Qreycoy
* Gemma Uilan - Yara Qreycoy
* Ralf İnson - Daqmer Kleftcou
* Forbs KB - Qara Lorren
* Devid Koakley - Drennan

;Şimalda:
* Art Parkinson - Rikon Stark
* Donald Sampter - Meyster Luin
* Ron Donaşi - Rodrik Kassel
* Piter Ballans - Farlen
* Kristian Nairn - Hodor
* Nataliya Tena - Oşa

;Çaylı torpaqlarda:
* Oona Çaplin - Talisa Megir
* Maykl MakElatton - Ruzi Bolton
* Con Satl  - Rikard Karstark
* Pol Kaddell - Ceks
* Eydan Krou - Quent
* Tiron MakElhennon - Torren Karstark
* Fintan MakKeo - Emori Lorç
* Yan Gelder - Kevan Lannister
* Yan Vayt - Qreqor Kliqan
* Karl Devis - Alton Lannister
* Entoni Morris - Tikler
* Endi Kellecer - Polliver
* Devid Finn - Rennik
* Frensis Magi - Yoren
* Co Dempsi - Gendri
* Ben Houki - Hot Pay
* Eros Vlahos - Lommi Qrinhends
* Tom Valaşiha - Yaqen Hqar
* Endi Bekviz - Rorge
* Cerard Cordan - Biter

;Essosda:
* Nonso Anozi - Ksaro Ksoan Daksos
* Yan Hanmor - Pyat Pri
* Nikolas Bleyn - Ədviyyat kralı
* Slavko Yuraqa - İpək kralı
* Laura Pradelska - Quaiti
* Stiven Kol - Kovarro
* Elis Qabel - Rakaro
* Roksanna MakKi - Dorea
* Amrita Açaria - İrri

## İstehsal

Serialın premyerasından iki gün sonra, 19 aprel 2011-ci ildə HBO, onun ikinci mövsümünün çəkilməsini sifariş etmişdir. Hadisələrin gedişinə təsir edəcək Qarasu döyüşünün () çəkilməsi üçün,  serialın büdcəsi 15%  artırılmışdır. 

Çəkilişlər 106 gün davam etdirilmişdir. Həmin günlərin 3/4 ərzində iki çəkiliş qrupu ("Əjdaha" və "Canavar") müxtəlif ərazilərdə çəkiliş həyata keçirmişlər. 

### Ekipaj

Devid Benioff və D.B. Veys ikinci mövsümün əsas ssenari müəllifləri və şourannerləri olmuşlar. Onlar mövsümə daxil olan on seriyadan altısının ssenarisini yazmışlar. Qalan dörd seriyanın ssenarisi ilə Brayan Koqman, *"Buz və alovun nəğməsi"* seriyasının müəllifi olan yazıçı Corc Martin,  Vanessa Teylor tərəfindən yazılmışdır. 

Alan Teylor serialın icraçı prodüserlərindən biri və prodüseri olmaqla yanaşı, həm də dörd seriyanın - o cümlədən mövsüm premyerası və final seriyalarının rejissoru olmuşdur. Devid Petrarka və Devid Natter hər biri iki seriyanın rejissoru olmuşdur. Alik Saxarov və Nil Marşal isə, qalan iki seriyanı çəkmişlər.

### Aktyor seçimi

İkinci mövsüm üçün aktyor seçiminə 2011-ci ilin mayında başlanılmışdır. Birinci mövsümdə rol almış geniş aktyor heyətinin böyük bir hissəsinin ikinci mövsümdə də qayıtmasına baxmayaraq, prodüserlər çoxsaylı yeni personajların canlandırılması üçün aktyor seçimi təşkil etməli olmuşlar.  *"[[Kralların toqquşması]]"* romanında yer almalarına baxmayaraq, prodüserlər, Vinterfelldən Freys və Krannoqmenlərin, Starklardan bayraqdar Frey, Tullilərdən Stannisin həyat yoldaşı və qızı, Teonun dayısı Aeron Qreycoy və bastard Ramsi Snounun serialda yer almayacağına qərar verirlər. Şourannerlər Devid Benioff və D.B. Veys bu ixtisarı şərh edərək deyirlər ki, *"Kralların toqquşması"*nda təqdim edilən bəzi personajların təqdimatı üçüncü mövsümə kimi təxirə salınacaq. Şorannerlər qeyd edirlər ki, ikinci mövsümdə onsuz da, çoxlu personaj təqdim edilir, izləyicilər isə yeni təqdim edilmiş personajların hadisələrin gedişində iştiraka başlamasına kimi gözləməyi sevmir. Şourannerlər bir neçə açar personajın təqdim edilməsini təxirə salmaqla yanaşı, bəzi personajların xüsusiyyət və rolunu da bir personaj üzərində cəmləşdirmişdilər. Həmçinin bəzi personajların fiziki xüsusiyyətləri, etnik mənşələri və yaşları da dəyişdirilmişdir. Serialın aktyor heyəti, televiziya tarixində ən böyük aktyor heyəti kimi qiymətləndirilmişdir. 

Personajlar iki qitə üzrə Dəmir taxta namizədliklərinə görə paylanmışdır: Taxtın dördüncü namizədi ölmüş kral Robertin qardaşı Stannis Barateondur (Stiven Dilleyn). Xarici kahin Melissandra (Karis van Houten) özünü hökmlü kimi göstərsə də, əslində yaxşı manipulyasiya etməyi bacarır. Van Houten birinci mövsümdə Serseya rolu üçün sınaqdan keçirilsə də, sonradan rola təsdiqlənməmişdi. Onun personajı qırmızı saç və geyimdə təsvir edilsə də, romandan fərqli olaraq qırmızı gözlərdən imtina edilməsi personajın daha insani görünməsinə səbəb olmuşdur. Liam Kannigem serialda Stannisin bayraqdarı və keçmiş qaçaqmalçı Ser Davos Sivortu "Soğan kralı"nı canlandırır. Birinci mövsümün çəkilişləri zamanı Kannigemlə rol haqqında danışıqlar aparılmışdı. Aktyor solaxay olduğuna görə, romanda sol əli şikəst olan personaj, serialda sağ əlinin barmaqları qısa kimi təqdim edilmişdir. Müsahibələrindən biri zamanı, Kannigem deyir ki, onun personajı romanlarda nümunəvi insan kimi təqdim edilib, daha çox fikirləri, nəinki həərəkətləri ilə açıldığına görə, onun üün çoxlu sayda dialoqlar yazılmasına ehtiyac olmuşdur. Bu üç personaj başqa ərazidə qurulmuş yeni süjet xəttinə başçılıq etmiş və mövsümün sonunda, həmin süjet xətti əsas süjet xətti ilə birləşdirilmişdir. 

Teon Qreycoy (Alfi Allen) birinci mövsümdən əsas personaj heyətinə daxil olsa da, digər əsas personajlarla müqayisədə onun rolu daha az idi; ikinci mövsümdə onun hekayə xətti inkişaf etməyə başladıqca personaj daha çox diqqət mərkəzinə çəkilir. Gemma Uilan onun bacısı Yara Qreycoyu canlandırır. Personajın adı romanda *"Aşa"* olsa da, Bren Starkın yoldaşı Vəhşi Oşa ilə qarışıq salınmaması üçün dəyişdirilmişdir. Aşa kifayət qədər provokativ və müstəqil qadın kimi təsvir olunmaqla otuz gəmi kapitanı olsa da, onun televiziya kolleqası Yara, Aşanın keyfiyyətlərini saxlamamışdır; buna baxmayaraq, onun Teonla rəqibliyinə toxunulmamışdır. Onların atası Balon Qreycoyu Patrik Malahayd canlandırmışdır. Qreycoyların süjet xətti ilə əlaqəli olan personajların bir çoxu, o cümlədən Balonun qardaşı Aeron Qreycoy serialda təqdim edilməmişdir. Buna baxmayaraq süjet xətti çoxsaylı təriflər almış və yalnız, Yaranın adı dəyişikliyi tənqid edilmişdir.

Aktyor Tom Vlaşiha, Aryanın (Meysi Vilyams) gösətişi ilə  insanları öldürən Yaken Xqarı canlandırmışdır. Valşihanın personajın adını tələffüz forması serialda onun adına uyğunlaşdırılmışdır. Showtime telekanalının məşhur *"[[Tüdorlar (teleserial, 2007-2010)|Tüdorlar]]"* serialında  ehtiraslı Anna Boleyn rolu ilə tanınmış aktrisa Natali Dormer, *"Taxt oyunları"* serialında da oxşar xarakterli Marceri Tirell rolunu canlandırmışdır.  Qvendolin Kristinin böyük məharətlə canlandırdığı döyüşçü-qadın Brienna Tart, əvvəlcə Renli Brateonun mühafizəçilər dəstəsinə qoşulsa da, sonradan Keytlin Starkın izləyicisi olur. Rola hazırlıaşmaq üçün, aktrisa intensiv məşq etmiş və altı kiloqramdan çox, əzələ kütləsi artırmışdır. Kişi kimi görünməsi üçün onun zirehləri beldən düz keçən xəttlərlə bəzədilmişdir. Uydurma dünyanın digər tərəfində personaj heyətinə iki qadın personajı əlavə edilmişdir ki, onlardan da biri *"[[:en:Skins (UK TV series)|Azyaşlılar]]"* teleserialının ulduzu Hanna Mürrey tərəfindən canlandırılmış Krasterin qızı Cilli (Samuellin sevgi marağı), digəri isə Rouz Lizli tərəfindən canlandırılmış köçərilərdən olan Yiqrittdir (Con Snounun sevgi marağı). 

Deyeneris Tarqaryanın (Emiliya Klark)  Qarta gəlməsi, bir neçə ikinci plan personajının təqdim edilməsi üçün yol açmışdır. Nonso Anozi, Qartda Deyenerisi qarşılayan Ksaro Ksxan Daksos rolunu canlandırmışdır. Bu personaj romandakı kolleqasından ciddi şəkildə fərqlənir. Ksaronun homoseksuallığı, femininliyi və Qafqaz mənşəli olması, Anozinin maskulinliyi və heteroseksuallığı ilə əvəz edilmişdir. Onun pərəstişkarlarından biri olan satqın cadugər Pyat Prini aktyor  Yan Hanmor canlandırır. Onun üçüncü və sonuncu pərəstişkarı maskalı kahin Quaitini aktrisa Laura Pradelska canlandırmışdır. Xüsusilə serial üçün yaradılmış zəngin tacir "Ədviyyat kralı" obrazı isə Nikolas Bleynə həvalə edilmişdir. Volantisdən olan təbib və Robbun sevgi marağı olan Talisa (Oona Çaplin) obrazı da xüsusi olara	q serial üçün yaradılmışdır. O, serialda Robbun sevgi marağı olan başqa bir qadın personaj Ceyn Veserlinqi əvəz etsə də, əslində, onunla bağlı hansısa ortaq xüsusiyyətləri yoxdur. Talisa ilə yanaşı Robbun hekayə xəttində mühüm rol oynayan Ruzi Bolton rolunu canlandırmaq üçün aktyor Maykl MakElhatton da aktyor heyətinə qoşulur. Saymon Armstronq isə əfsanəvi Gecə keşikçisi Qhorin  Halfhendi canlandırır.

Aktyor heyətinə olan digər əlavələr ya kiçik rolların ifaçıları ya da az məşhur aktyorlar olmuşdur. Nümunə kimi, Sansa Starkın hekayə xəttində açar rolu oynamış əyyaç cəngavər Ser Donots Hollard obrazını canlandıran Toni Ueyi göstərmək olar ki, onun süjet xətti iki roman boyunca inkişaf etdirilsə də, serialda, ikinci mövsümün birinci seriyasında kiçik səhnəyə kimi azaldılmışdır. Digər obrazlardan Ben Krompton Gecə keşikçilərindən Dolorus Edd Tolleti, Robert Pyu Cillinin atası və həyat yoldaşı Vayldinq Krasteri, Kerr Loqan Davos Sivortun oğlu Matteosu, Karl Devis serial üçün yaradılmış personajlardan Ser Alton Lannisteri canlandırmışdır ki, onun personajı da Starklardan Lannisterlərə elçi kimi göndərilən Kleos Freyi əvəz edir. Deniel Portman Tirion Lannisterin silahdaşıyanı Podrik Peyni canlandırır. 19 yaşlı Portman 16 yaşlı Podriki canlandırsa da, romanda personaj 12 yaşlı kimi təsvir edilir. İdmançı olan Portman, utancaq, çəkingən və zəif Podriki yaxşı təsvir etmək üçün məşqlərini dayandırmış və çəki yığmışdır. Lüsen Msamati Davos Sivortun dostu və Lizen qulduru Salladhor Saanı, Edvard Doqliani köçərilərin lideri "Sümük kralı"nı, Oliver Ford Devis isə Stannisisn meysteri Kresseni canlandırmışdır. 

Əvvəl Qreqor Kliqan rolunu canlandırmış Konan Stivens Yan Vaytla əvəz olunsa da, birinci mövsümdə ikinci plan rollarını canlandırmış bütün aktyorlar ikinci mövsümdə də öz rollarına qayıtmışlar. Corc Martinin dostu və daha əvvəl romanlar seriyasının audio versiyasını səsləndirməsi ilə tanınmış Roy Dotris birinci mövsümdə səhhəti ilə əlaqədar olaraq serialda rol almaqdan imtina etsə də, ikinci mövsümdə Kral limanında  yaşayan yaşlı əlkimyaçı Piromant Hellin obrazını canlandırmışdır.

### Çəkilişlər

Kral limanı və Deyenerisin Qart səhnələrinin çəkilməsi üçün ikinci mövsümdə Malta yerinə çəkilişlər Xorvatiyanın Dubrovnik şəhərinin Qədim şəhər hissəsində aparılmışdır. Məsələn, şəhərdəki Minseta qülləsi Ölümsüzlərin evi kimi istifadə edilmişdir. Divardan şimalda baş verən hadisələrlə bağlı səhnələr 2011-ci ilin noyabrında həyata keçirilmişdir. Əsas çəkiliş məkanları kimi Vatnajökull buzlağı, Skaftafell yaxınlığındakı Svínafellsjökull  buzlağı və  Vik yaxınlığındakı Mýrdalsjökull buzlağı seçilmiş, orda həm də Frostfanq dağları səhnəsi çəkilmişdir. Şimali İrlandiyadakı yeni çəkiliş məkanları Benbric, Ballintoy limanındakı The Linen Mill Film & Television Studios  və  Dounhill-Strand olmuşdur. Hadisələr Vinterfell ərazisinin genişləndirilməsini tələb etdiyinə görə, yeni çəkiliş yerləri Tumi kəndi yaxınlığndakı Maniqlass malikanəsində qurulmuşdur.

### Musiqi

İkinci mövsümdə də serial üçün film musiqisi Ramin Cavadi tərəfindən yazılmışdır. Film musiqisinə romanda adı tez-tez çəkilən və ifa edilən "The Rains of Castamere" mahnısı da daxil edilmiş və mahnı *"[[:en:The National (band)|The National]]"* rok qrupu tərəfindən ifa olunmuşdur. 

İkinci mövsümün film musiqisi albomu 19 iyun 2012-ci ildə satışa çıxarılmışdır.

## Təbliği

11 dekabr 2011-ci ildən başlayaraq HBO ikinci mövsüm üçün müxtəlif tizer və treylerlər yayımlamağa başlamışdır. İkinci treyler 29 yanvar 2012-ci ildə çıxarılmış və ilk üç gün ərzində 3.5 milyon dəfədən çox izlənərək HBO təbliğat məhsulları arasında baxıılma rekordu qırmışdır. Digər treylerlər müvafiq olaraq 24 fevral və 3 martda  çıxarılaraq Florence and the Machine qrupunun *"Seven Devils"* mahnısı ilə müşayiət edilmişdir. 

Birinci seriyanın yayım vaxtı yaxınlaşdıqca, HBO aktyor heyətinin fotoları və afişalar kimi başqa təbliğat materialları da yayımlamışdır. *"Entertainment Weekly"* jurnalının 2012-ci ilin martında yayımlanmış ikinci nəşri dörd əlavə üz qabığı ilə çıxrılmışdır ki, onların da hər birində Piter Dinkleyc, Emiliya Klark, Kit Harinqton və ya Nikolay Koster-Valdau və Lina Hidi canlandırdıqları personajın kostyumunda təsvir edilmişdir.

## Qəbulu

Birinci mövsümün tənqidçilər tərəfindən alqışlarla qarşılanması və kommersiya baxımından uğurla qarşılanmasına, həmçinin HBO-nun uğurlu marketinq proqramına görə, ikinci mövsüm hələ yayımına başlanmazdan əvvəl media tərəfindən geniş işıqlandırılmağa başlanmışdır. *"[[:en:Funny or Die|Funny or Die]]"* üçün hazırlanmış  *"Sunday is Coming"* adlı iki dəqiqəlik qısa filmdə, *"Taxt oyunları"*nın qayıdışının yaratdığı həyəcan satirik şəkildə təqdim edilmişdir. 

### Tənqidilərin mövqeyi

Bəzi media nümayəndələri mövsümün ilk dörd  seriyasına, seriyalar efirə verilməzdən əvvəl baxmış və hamısı müsbət fikirlər bildirmişlər. İkinci mövsüm Metacritic rəy aqqreqatorunda 26 tənqidçinin rəyi əsasında 90/100 balla qiymətləndirilmiş və "ümumi alqış"la qarşılanmışdır. "Rotten Tomatoes" rəy aqqreqatorunda film, 36 tənqidçinin rəyi əsasında 96% təravətli 8.89/10 balla qiymətləndirilmişdir; hər mövsüm orta hesabla 96%  təravətlə qiymətləndirilmişdir. Sayt tənqidçilərinin konsesusunda deyilir ki, *"Birinci mövsümünü güclü debütlə yekunlaşdıran Taxt oyunları, ikinci mövsümdə zəngin fentezi dünyası yaradan səlis nəql üslubu və parlaq personajları birləşdirir."* 

"Entertainment Weekly" ikinci mövsümü "A-"  dərəcəsi ilə qiymətləndirir, canlı və parlaq ifadə üsulunu tərifləyir. Resenzentin fikrincə, aktyor heyəti xeyli genişləndirilsə də, şou mürəkkəbləşdirilməmiş və kitabları oxumayan şəxslər üçün də əlçatan olaraq qalmışdır. "The Huffington Post" ikinci mövsümü "daha eleqant və cəlbedici" adlandırır, şounun özünü daha etibarlı hiss etməsini, vizual olaraq yaxşılaşmasını və yeni aktyorların ifasını tərifləyir. "Newsday" mövsümü "A+" dəsəcəsi ilə qiymətləndirərək "televiziyadakı ən yaxşı şou" adlandırır. 

"The Hollywood Reporter" də yazır ki, "Taxt oyunları" "televiziyada ən yaxşı şoulardan biri olmasını sübut edir". Rəydə deyilir ki, serial keyfiyyətini yaxşılaşdırmağa davam edir və bir-biri ilə əlaqəli geniş süjetlər şəbəkəsi təqdim edir, lakin, digər janr şoularından fərqli olaraq "Taxt oyunları"ının ciddi əhvala malik olması onu "*[[Dəlilər (teleserial, 2007)|Dəlilər]]*" və ya "*[[Breaking Bad]]*" kimi seriallarla müqayisə etməyə imkan vermir. "HitFix"dən Alan Sepinuoll yeni "böyük və daha yaxşı" mövsümü "A" balı ilə qiymətləndirərək, şounu etibarlılıq və axıcılığına görə, həmçinin sekspozisiyanı yaxşı istifadə etdiyinə görə tərifləyir. "Chicago Sun-Times" rəyçisi mövsüm premyerasını "həyəcanlı" adlandıraraq yüksək səviyyəli aktyor və rejissor işini, o cümlədən şounun axıcılığını tərifləyir. "The New York Times" serialın ikinci mövsümü haqqında qarışıq rəy yayımlamış yeganə böyük nəşr olmuşdur. Qəzet rəyçisi Dinkleycin personajı istisna olmaqla digər personajlarda mürəkkəbliyin çatışmadığını, çoxsaylı personajların qarışdırıldığını və stabil olmayan ssenarini tənqid etmişdir.

### Mükafat və nominasiyalar

İkinci mövsüm, Əlamətdar dram serialı və Dram serialdında Əlamətdar ikinci plan aktyoru (Piter Dinkleyc üçün) nominasiyaları da daxil olmaqla 11 Praymtaym Emmi mükafatına namizəd göstərilmişdir. İkinci mövsüm, Teleserialda əlamətdar kostyumlar, Tək kameralı serialda əlamətdar quruluşçu-rejissor işi, Tək kameralı serialda əlamətdar  makiyaj (protez olmayan), Teleserialda Əlamətdar səs montajı, Komediya və ya dram serialında (bir saatlıq) əlamətdar səs miksi və Əlamətdar xüsusi vizual effektlər nominasiyalarında mükafat qazanmışdır. 

## Çıxarılması
### Yayım

"Taxt oyunları"nın ikinci mövsümü HBO telekanalı tərəfindən ABŞ-də 1 aprel - 3iyun 2012-ci ildə yayımlanmışdır.

### Ev üçün buraxılış

Şimali Amerikada ikinci mövsümün DVD/Blu-ray qutu dəstinin satışı və dijital yüklənməsinə 19 fevral 2013-cü ildə başlanılmışdır. DVD dəstinə *"Blackwater"* seriyasının çəkilişlərindən bəhs edən 30 dəqiqəlik video, aktyorların müsahibələri, personaj profilləri, aktyor və işçi heyətin on iki audio şərhi və şourannerlərin Corc Martinlə Vesteros dini haqqında müzakirəsi əlavə edilmişdir. Blu-ray dəstinə isə bütün bunlarla yanaşı *"War of the Five Kings"*  seriyasının çəkilişləri ilə bağlı video, Vesteros və Essosun tarix və mifologiyası ilə bağlı 19 animasiyalı video daxildir.

### Müəllif hüquqları məsələsi

"Taxt oyunları"nın ikinci mövsümü 2012-ci ilin pirat yolu ilə ən çox yayılan serialı olmuşdur.

## İstinadlar

## Xarici keçidlər
*  – official US site
*  – official UK site
* ''Game of Thrones'' – The Viewers Guide on HBO.com
* Making ''Game of Thrones'' on HBO.com
* 
*